CELEX: 62012CN0155
Language: fi
Date: 2012-03-30 00:00:00
Title: Asia C-155/12: Ennakkoratkaisupyyntö, jonka Naczelny Sąd Administracyjny (Puola) on esittänyt 30.3.2012 — Minister Finansów v. RR Donnelley Global Turnkey Solutions Poland Sp. z o.o.

23.6.2012   
            
            
               FI
            
            
               Euroopan unionin virallinen lehti
            
            
               C 184/3
            
         Ennakkoratkaisupyyntö, jonka Naczelny Sąd Administracyjny (Puola) on esittänyt 30.3.2012 — Minister Finansów v. RR Donnelley Global Turnkey Solutions Poland Sp. z o.o.
   (Asia C-155/12)
   2012/C 184/05
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Valittaja: Minister Finansów
   
      Vastapuoli: RR Donnelley Global Turnkey Solutions Poland Sp. z o.o.
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 44 ja 47 artiklan säännöksiä tulkittava siten, että tavaroiden varastointiin liittyvät monitahoiset palvelut, joita ovat tavaroiden vastaanotto varastoon, niiden laittaminen sopiville varastohyllyille, tavaroiden säilytys asiakkaan puolesta, tavaroiden luovutus, purkaminen ja lastaaminen ja joidenkin asiakkaiden yhteydessä monipakkauksissa toimitettavan materiaalin uudelleen pakkaaminen yksilöllisinä yhdistelminä, ovat kiinteään omaisuuteen liittyviä palveluja, joita direktiivin 2006/112 47 artiklan mukaan verotetaan sillä paikkakunnalla, jossa omaisuus on?
            
         
               2)
            
            
               Vai onko kyse palveluista, joita direktiivin 2006/112 44 artiklan mukaan verotetaan paikassa, jossa on kyseiset palvelut vastaanottavan verovelvollisen liiketoiminnan kotipaikka tai kiinteä toimipaikka, tai jos sellaista ei ole, kyseisen verovelvollisen kotipaikassa tai vakinaisessa asuinpaikassa?
            
         
      (1)  EUVL L 347, s. 1.